Cifrele care nu le fac cinste parizienilor! Capitolul la care Borussia Dortmund a fost superioară
Borussia Dortmund a învins-o pe Paris Saint-Germain cu scorul de 1-0, pe teren propriu, în prima manşă a semifinalelor din Champions League.
Campioana din Ligue 1 a ratat câteva ocazii importante, mai ales în repriza secundă, însă evoluția jucătorilor pregătiți de Luis Enrique a fost una sub așteptări, per total.
Statistică incredibilă pentru Borussia Dortmund
Potrivit informațiilor apărute după partidă, jucătorii echipei din Bundesliga au alergat 120 km în comparație cu cei 110,1 km ai fotbaliștilor de la PSG.
Marcel Sabitzer a fost lider, cu 12,13 km, urmat de Fabien Ruiz (11,77km) și de Vitinha (11,60 km). La capătul opus s-a aflat Kylian Mbappe, cu doar 8,88 km.
"A fost un test fizic, am avut ocazii clare pe care nu ar fi trebuit să le ratăm. Pe teren propriu va trebui să le concretizăm. Trebuie să fim mai atenți", a spus Marquinhos, după meci.
Borussia Dortmund - PSG s-a încheiat 1-0
Borussia Dortmund a deschis scorul prin Niclas Fullkrug, care l-a executat pe Donnarumma, după o minge trimisă în adâncime de fundaşul Nico Schlotterbeck.
Campioana Franţei a ieşit decisă de la cabine şi şi-a creat mai multe ocazii mari de egalare, însă fără succes. PSG a pierdut la Dortmund, dar rămâne echipa cu cele mai multe bare în acest sezon din Champions League (10).
Cele două echipe s-au întâlnit şi în faza grupelor, PSG câştigând cu 2-0 pe teren propriu, în timp ce meciul de la Dortmund s-a încheiat cu o remiză (1-1).
Manşa secundă se va juca în data de 7 mai, pe Parc des Princes.
Urmăriți SPORT.RO și pe Google News